**Kraški pojavi**

Dinarski svet ima značilnosti kraškega sveta.Beseda kras izhaja iz besede karra in pomeni kamen. V preteklosti je bila za kras značilna kamnita pokrajina. Ime Kras , pisano z veliko začetnico, pa pomeni pokrajino med Tržaškim zalivom in Vipavsko dolino. To je planota z značilnimi kraškimi oblikami, nagnjena proti severozahodu. Ker so kmetje potrebovali pašnike, so krčili gozdove in planota je dobila videz brezvodne kamnite pokrajine. Z načrtnim pogozdovanjem se je podoba pokrajine precej spremenila.

Od kamnin prevladuje **apnenec**, ki omogoča zakraselost, ponekod tudi dolomit, ki dopušča vsaj delen površinski. Le na osamljenih vložkih neprepustnih kamnin poteka površinsko vodno omrežje.

APNENEC - je kamnina, usedlina odmrlih lupin živali. Omogoča kraške pojave

Vodno omrežje je povezano z izoblikovanostjo površja; s sledilnimi metodami so razvozlali številne podzemeljske vodne povezave, površinski odtok pa se je razvil le na zaplatah neprepustnega sveta.

PONIKALNICA - je reka, ki ponikne v podzemlje.

Že dolgo so posebna znamenitost dinarskega sveta **presihajoča jezera** – največje, najbolj znano je [Cerkniško jezero](http://www2.arnes.si/~ssplbele/projekt/cerk-jezero.html).

Kraške pojave delimo na **površinske** in **podzemeljske**. Na površju prevladujejo **kraška polja, suhe doline, uvale ter vrtače**.

VRTAČA - široka skledasta ali lijakasta globel na kraškem površju.

UVALA - skledasta vdolbina z neravnim dnom. Več vrtač, med keterimi se pregrade znižajo zaradi delovanja vode, se združi v uvalo.

KRAŠKO POLJE - večja ravnina s strmim sklenjenim obrobjem.

ŠKRAPLJE - so podolgovate vdolbine v nagnjeni apnenčasti površini kraških planot.

Čeprav je razjedeno površje najbolj na čeli, ga po zanimivosti prekaša podzemeljski svet, ki ga sestavljajo kraške jame in brezna s suhimi ali vodnimi rovi. Ena najbolj znanih obiskanih kraških jam na svetu je Postojnska jama.